Jenter (TV-serie)

Jenter var en norsk nettbasert serie for ungdom som gikk på NRK Super fra 2013 til 2018, gjennom totalt 10 sesonger.

Første episode ble sendt den 8. februar 2013. Målgruppen var jenter i alderen 10 til 14 år. 

Serien ble skapt av Julie Andem, som sammen med Ida Sagmo Tvedte regisserte de første sesongene. Før denne serien hadde det blitt vist tilsvarende serier, som Sara og MIA. Jenter var forgjengeren til braksuksessen Skam, som ble laget etter et tilsvarende konsept.

Konsept 
Hver sesong hadde én av rollefigurene i hovedrollen. De første fire sesongene fulgte én venninnegjeng: Maya (sesong 1), Emilie (sesong 2), Tora (sesong 3) og Vanessa (sesong 4), samt Shirin som flyttes underveis i serien. Underveis i de fire første sesongene ble Vanessas lillesøster Veronica og Mayas lillesøster Ylva introdusert. Disse to yngre jentene dannet utgangspunktet for de neste seks sesongene. Da fulgte seeren Veronica, Ylva og venninnegjengen deres: Ylva (sesong 5), Veronica (sesong 6), Klara (sesong 7), Ingrid (sesong 8) og Isabel (sesong 9). Den tiende og siste sesongen fulgte alle venninnene. Denne sesongen var kortere enn de tidligere.

I starten av serien snakket hovedpersonen til publikum gjennom en videoblogg, men etter hvert som serien utviklet seg tok serien i større og større grad i bruk SMS og sosiale medier som Instagram og Snapchat, ettersom serien foregikk i realtime.

Konseptet gikk ut på at man kunne følge alle rollefigurenes fiktive liv fra dag til dag på Jenters hjemmeside på NRK Super, og se figurenes profiler på sosiale medier, blant annet Instagram. I løpet av hver uke ble det lagt ut små klipp på hjemmesiden, som i slutten av uka ble samlet sammen til én episode som ble lagt ut på NRK TV. Jenter handlet om hvordan det er å være skoleelev på slutten av barneskolen, og begynnelsen av ungdomsskolen i moderne tid; venninnekrangler, skolepress, ungdomskjærlighet, homofili, kroppspress og sosial ulikhet var noen av temaene serien tok for seg.

Internasjonal pris 
Serien ble tildelt prisen for beste digitale prosjekt under Emmy Kids Awards i Cannes i 2018.

Om skuespillerne 
Youtuberen Herman Dahl spilte rollen som Axel, lillebroren til Emilie.

Lea Mathilde Skar-Myren, som spilte Maya, fikk senere roller i serier som Side om side, Blank, Familien Lykke og Maxitaxi Driver på NRK.

Egil Mikael Elo Alnæs, som spilte Markus, fikk senere roller i serier som 17, 18, 16, og Førstegangstjenesten på NRK.

Ines Høysæter Asserson hadde en birolle i serien.

Sofia Schandy Bloch, som spilte Ingrid, fikk senere en birolle i filmen Verdens verste menneske, hvor hun spiller lillesøsteren til hovedpersonen Julie.

Medvirkende

Hovedroller 
 Lea Mathilde Skar-Myren som Maya         (i sesong 1)
 Lea Jørgensen som Emilie        (i sesong 2)
 Maren Sofie Glomnes som Tora    (i sesong 3)
 Sara Høylo som Vanessa           (i sesong 4)
 Felicia Vilde Andresen som Ylva (i sesong 5)
 Stella Kirkvaag som Veronica    (i sesong 6)
 Sina-Joy Grønstad som Klara     (i sesong 7)
 Sofia Schandy Bloch som Ingrid  (i sesong 8)
 Julia Chideraa Hveberg Ngene som Isabel (i sesong 9)
 Laila El Montaser som Shirin i sesong 1

Biroller 
 Rasmus Vik Lagerberg som Julian
 Herman Dahl som Axel
 Egil Mikael Elo Alnæs som Markus
 Oliver Normann som Sebastian

Seriens avslutning 
I seriens aller siste klipp ble alle seriens ni hovedpersoner samlet på nyttårsaften 2017 og vinket farvel til seerne, hvorpå seriens siste scener viste den nyeste venninnegjengen 15 år frem i tid:
 Ingrid ble statsmininster
 Veronica ble bygningsarbeider
 Klara og Sebastian endte opp sammen, og fikk tvillinger
 Ylva backpacket verden rundt
 Isabel ble forfatter, og skrev boken Jenter

Referanser

Eksterne lenker 
 

Norske TV-serier fra 2010-årene
Norske ungdomsserier
TV-produksjoner på NRK